NER กำไรไตรมาส 1 กระฉูดตามคาด! โต 5 เท่าตัว รับยอดขายยางพุ่งช่วง “โควิด”
NER ประกาศกำไรไตรมาส 1/64 เติบโต 511.91% แตะ 366.49 ลบ. รับปริมาณขายยางพุ่งกระฉูด-ออเดอร์ทะลักช่วง "โควิด" ระบาด
NER ประกาศกำไรไตรมาส 1/64 เติบโต 511.91% แตะ 366.49 ลบ. รับปริมาณขายยางพุ่งกระฉูด-ออเดอร์ทะลักช่วง "โควิด" ระบาด
11 พ.ค. 2564

บริษัท นอร์ทอีส รับเบอร์ จำกัด (มหาชน) หรือ NER รายงานผลการดำเนินงานประจำไตรมาส 1/2564 สิ้นสุด 31 มี.ค.2564 ดังนี้

โดยผลการดำเนินงานงวดดังกล่าวปรับตัวขึ้นเนื่องจาก บริษัทฯ มีปริมาณขาย 89,741 ตัน เพิ่มขึ้น 25,713 ตัน หรือร้อยละ 40.16 คิดเป็นรายได้จากการขายรวม 4,963.09 ล้านบาท เพิ่มขึ้น 2,008.73 ล้านบาทหรือร้อยละ 67.99 แบ่งเป็นรายได้จากการขายในประเทศ 3,455.06 ล้านบาท หรือคิดเป็นร้อยละ 69.62 ของยอดขายรวม เพิ่มขึ้น1,988.72 ล้านบาทหรือเพิ่มขึ้นร้อยละ 135.62 รายได้จากการขายต่างประเทศ 1,508.03 ล้านบาท หรือคิดเป็นร้อยละ 30.38 ของยอดขายรวม เพิ่มขึ้น 20.01 ล้านบาท หรือเพิ่มขึ้นร้อยละ 1.34 จากการขยายก าลังการผลิตที่เพิ่มขึ้นในส่วนโรงงานยางแท่งแห่งที่ 2ส่งผลให้มีปริมาณขายเพิ่มขึ้น เมื่อเทียบงวดเดียวกันของปีก่อน
อีกทั้งมีรายได้อื่นเท่ากับ 27.41 ล้านบาท เพิ่มขึ้น 18.75 ล้านบาท จากการรับเงินชดเชยค่าสินไหมทดแทนจากการเคลมประกัน อุบัติเหตุเพลิงไหม้คลังเก็บวัตถุดิบที่เกิดขึ้นในเดือน กันยายน 2563 จำนวนเงิน 24.05 ล้านบาท
ด้าน ค่าใช้จ่ายในการบริหารเท่ากับ 30.54 ล้านบาท หรือคิดเป็นร้อยละ 0.62 ของยอดขายรวม เมื่อเทียบกับช่วงเวลาเดียวกันของปี ก่อน เป็นจ านวนเงิน 39.49 ล้านบาทหรือร้อยละ1.34ของยอดขายรวม ลดลงจ านวน 8.95 ล้านบาทหรือร้อยละ22.66จากค่าเบี้ยปรับ เงินเพิ่มทางภาษี7.24 ล้านบาทและภาระผูกพันตามสัญญาซื้อยาง 5.73 ล้านบาท
ทั้งนี้ “ผู้สื่อข่าว” รายงานว่า ผลการดำเนินงานของ NER เติบโตอย่างก้าวกระโดดตามที่ตลาดฯ และนักวิเคราะห์หลายสถาบันคาดการณ์กันเอาไว้ก่อนหน้านี้ เนื่องจากสถานการณ์การแพร่ระบาดของเชื้อไวรัสโควิด-19 ส่งผลให้ยอดขายถุงมือยางปรับตัวขึ้นอย่างมีนัยสำคัญ จึงส่งผลดีต่อปริมาณการขายยาง